Старозагорски полицаи с награда от кмета Живко Тодоров | stz24 Новини от Стара Загора и региона
Начало > Новини от региона > Общество > Старозагорски полицаи с награда от кмета Живко Тодоров
За проявен висок професионализъм, съобразителност и себеотрицание Община Стара Загора връчва парична награда от 3000 лв. на всеки от полицаите
„Искам да благодаря, че с риск за самите Вас, сте успели да неутрализирате и задържите буйстващ мъж, и сте запазили живота и здравето на хората от автобуса. Ние винаги стоим зад Вас и ще помагаме с каквото можем“, каза кметът Живко Тодоров пред четирима служители на реда от Първо управление „Полиция“ в Стара Загора, които проявиха професионализъм и хладнокръвие при залавянето на опасен младеж. „Уважаваме Вашия труд, благодарение на Вас се пази обществения ред“, допълни кметът.
Инцидентът стана на 17 декември.
„Работехме като пътен патрул на пътя от Стара Загора за Нова Загора. Около 16.40 часа получихме сигнал, че мъж е счупил стъклото на автобус и е скочил на пътя“, разказа младши полицейски инспектор Димо Димов. Заедно с колегите си Мирчо Мирев и Тодор Кръстев отишли на мястото. Не знаели, че мъжът е агресивен и има нож. Автобусът пътувал по линия София-Сливен. 25-годишният младеж най-напред влязъл в конфликт с пътник от автобуса. Шофьорът намалил и спрял край пътя, а стюардесата се обадила на телефон 112. Тогава младежът разбил задното стъкло на автобуса с чукчето към него и скочил на пътя. Като видял полицаите хукнал по платното, после преминал в насрещното. Униформените успели да го хванат за якето и го съборили. Младежът обаче започнал да ги рита, извадил нож и ранил двама от тях. Колегата им успял да счупи острието на ножа и да предотврати по-големи поразии. Сложили му белезниците и го неутрализирали. Полицаите разказаха още, че говорел несвързано, бил изключително жилав и агресивен.
Маркери Стара Загора | награда | полицаите | професионализъм
#1 Кънчо Танчев 20.12.2018 21:35
Поздравления към четиримата служители на реда от 01РУ-Стара Загора за проявения самоотвержен професионализъм!
#2 Митко Ковачев 21.12.2018 15:32
Г-н Тодоров.лиши Ви човек когото вие много добре познавате.Как да възприема вашите награди ,като общият брой на неразкритите кражби при мен са над 30.Нещо не е наредпв тези органи.Не е лошо преди да Ви номенират другарите да се справите с престъпниците па билите и поръчкови.